จัดกลยุทธ์การลงทุนวันนี้! โบรกฯ คัด 11 หุ้นน่าลงทุนมีปัจจัยหนุน
จัดกลยุทธ์การลงทุนวันนี้! โบรกฯ คัด 11 หุ้นน่าลงทุนมีปัจจัยหนุน นำโดย IHL, TPCH, UTP, SGP, AMATA, WHA, PSL, TTA, RCL, ASIMAR และ KCE
22 ก.ย. 2560

บล.กรุงศรี ระบุว่า คาด SET Index จะยังพักตัวและมีโอกาสปรับตัวลง เนื่องจากตลาดยังไม่มีปัจจัยบวกใหม่ที่ชัดเจน ประกอบกับนักลงทุนอาจจะชะลอการลงทุนเพื่อลดความเสี่ยงก่อนเข้าสู่ช่วงวันหยุดสุดสัปดาห์ และรอดูสถานการณ์ระหว่างสหรัฐและเกาหลีเหนือหลังจากที่สหรัฐออกมาตรการคว่ำบาตรเกาหลีเหนือรอบใหม่นอกจากนี้นักลงทุนอาจจะกังวลต่อแนวโน้มเศรษฐกิจจีนหลังจากที่ S&amp;P ประกาศลดอันดับความน่าเชื่อถือของจีนสู่ระดับ “A+” จาก “AA-“
ส่วนกลยุทธ์การลงทุนวันนี้ ยังเน้นหุ้น Mid – Small cap ที่แนวโน้มผลประกอบการไตรมาส 3/60 จะออกมาดี อาทิ IHL, TPCH, UTP, SGP และกลุ่มที่มีปัจจัยบวกเฉพาะตัว อาทิ กลุ่มนิคมฯ (AMATA WHA) รับผลบวก ครม.ผ่านร่าง พรบ.EEC, กลุ่มเดินเรือ (PSL TTA RCL ASIMAR) ดัชนีค่าระวางเรือทำ Newhigh ต่อเนื่องและเข้าสู่ช่วง High season ของธุรกิจ, กลุ่มอิเล็กทรอนิกส์ KCE ราคาทองแดงปรับตัวลงหนุนมาร์จิ้นเพิ่มขึ้น